Dit was lekker om by Harry-hulle tuis te gaan. Ons is vriendelik ontvang en Harry het seker gemaak dat ons 'n heerlike ontbyt geniet voordat ons die volgende oggend vertrek het. Ons het die Netflix geniet hoewel ons eerder na die Proteas se wedstryd teen Engeland sou wou kyk. DStv sal 'n groot pluspunt vir Home at Harry's wees. Andersins was die atmosfeer baie rustig en ons het lekker geslaap. Dankie vir die aanbeveling.
Die eienaar, Harry, is baie aangenaam en die gasvryheid baie vriendelik! Ons het ons oornag daar geniet.
Ons was vir 'n week daar. Elke oggend die heerlikste ontbyt gekry. Herco het selfs moeite gedoen vir my allergiese kind. Ons het heeltyd tuis gevoel, en vriendelike skoonmaker. Ek beveel die verblyf ten sterkste aan. Baie dankie vir die aangename verblyf by julle.
Ek kan hierdie gastehuis aanbeveel as pragtig, skoon en netjies. Uitstekende waarde vir billike koste.
Ons verblyf by Home@Harry's was 'n baie aangename ervaring. Harry is 'n uitstekende gasheer en die kamers is ruim, skoon en gerieflik. Daar is genoeg veilige parkering en alles wat mens nodig het vir 'n oornag verblyf. Harry is 'n omgee mens wat sy gaste se belang op die hart dra en uit sy pad gaan om almal tevrede en gelukkig te hou. Ontbyt was geurig voorberei, en ons het ook 'n heerlike aandete saam met Harry se gesin geniet. Soos hulle sê, waarlik 'n "Home away from Home", Ek sal die gastehuis met groot vrymoedigheid aanbeveel en enige dag weer daar bespreek.
Ons het net een aand oornag. Ons was baie vriendelik verwelkom, die kamer was netjies en die beddegoed skoon. Ook baie skoon handdoeke beskikbaar. Badkamer was baie netjies en daar is seep ens. beskikbaar gestel by die bad, die stort en die wasbak. Meer as genoeg warm water vir ons altwee gewees. Kits koffie in die kamer is van topgehalte. Daar is nie DStv nie, wel Netflix. Lekker naby aan 'n winkelsentrum - maklik om te vind. Die eienaars was baie vriendelik en het ons baie tuis laat voel sonder om in ons spasie te betree. Ons was selfs gevra hoe laat ons ontbyt sou verkies. Ontbyt was heerlik en daar is baie moeite gedoen, topkwaliteit produkte gebruik. Vir 'n vinnige oorslaap kan mens nie verkeerd gaan nie.
Ons het 'n baie aangename tyd gehad, bestuur was baie aangenaam en hulpvaardig. Die ontbyt was 'n aangename verrassing en natuurlik was ons hondjie soos 'n gas ontvang. Die ligging kan nie beter nie, naby hoofweg en winkelsentrums. Kan Home at Harry's enige tyd aanbeveel. Baie dankie weereens, sal weer van julle dienste gebruik maak!
Ek moet sê, dit is waarde vir jou geld, baie mooi plek en veral die houtwerk en ruim spasie is lekker om rustig te wees na 'n lang reis.
My ondervinding om by Home at Harry's te bly was baie lekker. Harry het my gereeld gekontak dat ons veilig by hul plek uit kom. Hy het ons ook hartlik ontvang. Die kamer was pragtig en modern. Die bed was lekker groot met 'n dik sagte duvet met 'n lekker fluffy kombers. Ons het glad nie koud gekry nie. Daar was net so lekker stoep buite die kamer, maar ongelukkig was dit 'n bietjie te koud na ons sin om die stoep te kon geniet. Die volgende oggend het ons die heerlikste volledige ontbyt geniet. Omdat so koud was het hul ook vir ons 'n heater aangesit om ons ontbyt in gemak te kon geniet. Ek sal enige tyd weer gaan bly by Home at Harry's indien ek weer Johannesburg toe gaan.